Σκληρός+δίσκος

Ο σκληρός δίσκος (Hard disk) είναι ένα μαγνητικό αποθηκευτικό μεσο, πάνω στον οποίο φυλάσσονται ("αποθηκεύονται") προγράμματα και δεδομένα. Εσωτερικά αποτελείται από μια συστοιχία φυσικών δίσκων τοποθετημένων σε κατακόρυφη σειρά και συνδεδεμένων μ' έναν κοινό άξονα περιστροφής. Ο κάθε δίσκος αποτελείται από 2 επιφάνειες με μαγνητικό υλικό με σκοπό την καταγραφή δεδομένων. Η κάθε μια από τις επιφάνειες αποτελείται από ομόκεντρους κύκλους που ονομάζονται ίχνη και στο μήκος τους καταγράφονται τα δεδομένα. Με την σειρά τους τα ίχνη χωρίζονται σε τομείς. Το βασικό μέγεθος που χαρακτηρίζει έναν σκληρό δίσκο είναι η χωρητικότητά του, δηλαδή η ποσότητα δεδομένων που μπορεί να αποθηκεύσει. Μονάδα μέτρησης της χωρητικότητας είναι το 1 byte, που αντιστοιχεί περίπου στον χώρο που απαιτείται για να αποθηκευθεί ένας χαρακτήρας (π.χ. ένα κείμενο 100 χαρακτήρων χρειάζεται ελεύθερο χώρο 100 bytes για να αποθηκευθεί στον σκληρό δίσκο). Στην πράξη χρησιμοποιούνται μεγαλύτερες μονάδες μέτρησης της χωρητικότας, όπως το 1 Kilobyte (1 KB), το οποίο ισούται με 1024 bytes, το 1 Megabyte, το οποίο ισούται περίπου με 1.000.000 bytes (106 bytes) και το 1 Gigabyte (1 GB), το οποίο ισούται περίπου με 1.000.000.000 bytes (109 bytes). Τυπικές τιμές χωρητικότητας για τους σκληρούς δίσκους που κατασκευάζονται σήμερα είναι από 100 GΒ έως 2 TB (2.000 GB).

**Δομή ** Ένας σκληρός δίσκος αποτελείται από:
 * Mαγνητικούς δίσκους κατασκευασμένους από μέταλλο ή πλαστικό και επικαλυμμένους από ένα λεπτό στρώμα οξειδίου του σιδήρου ή άλλο μαγνητικό υλικό.
 * Tον άξονα κίνησης γύρω από τον οποίο περιστρέφονται οι μαγνητικοί δίσκοι με την ίδια ταχύτητα.
 * Kεφαλές ανάγνωσης/εγγραφής επάνω σε βραχίονες πάνω και κάτω από κάθε επιφάνεια δίσκου, που μετακινούνται εμπρός-πίσω. Ο συνδυασμός της κίνησης των βραχιόνων με την κίνηση των δίσκων, επιτρέπουν στις κεφαλές να έχουν πρόσβαση σε όλα τα σημεία των δίσκων.
 * Tον βηματικό ηλεκτροκινητήρα που είναι υπεύθυνος για την ακριβή τοποθέτηση των κεφαλών ανάγνωσης/εγγραφής στο σωστό σημείο έτσι ώστε να είναι εφικτή η εγγραφή ή/και η ανάγνωση των δεδομένων από τις κεφαλές.
 * Hλεκτρονικά εξαρτήματα που εξυπηρετούν την λειτουργία του σκληρού δίσκου, επικοινωνώντας με τον υπολογιστή και αναλαμβάνοντας την κίνηση των κεφαλών και τη μεταφορά των δεδομένων.

media type="youtube" key="9eMWG3fwiEU" height="349" width="425" align="center"